b"\n_START_ARTICLE_\nExorcisme\n_START_PARAGRAPH_\nL'exorcisme \xc3\xa9s un ritual o lit\xc3\xbargia mitjan\xc3\xa7ant el qual es pret\xc3\xa9n expulsar o destruir un ens sobrenatural que es considera que ha pres possessi\xc3\xb3 o control de l'objecte f\xc3\xadsic o \xc3\xa9sser viu._NEWLINE_Aquests ens, depenent de les creences dels implicats, poden ser dimonis, esperits malignes, bruixots, etc. L'objecte de la possessi\xc3\xb3 pot ser una persona o animal, objectes i fins i tot llocs com pobles o cases (poltergeist). La possessi\xc3\xb3 pot ser total o parcial._NEWLINE_L'exorcisme \xc3\xa9s present en la major part de les grans religions, incloent-hi el cristianisme, el judaisme i l'islam.\n_START_SECTION_\nRitual\n_START_PARAGRAPH_\nEl ritual d'exorcisme cat\xc3\xb2lic inclou la repetici\xc3\xb3 cont\xc3\xadnua d'oracions i ordres d'expulsi\xc3\xb3._NEWLINE_El ritual d'exorcisme inclou la repetici\xc3\xb3 cont\xc3\xadnua d'oracions i ordres d'expulsi\xc3\xb3 i l'\xc3\xbas d'objectes que poden repel\xc2\xb7lir l'ens, en aquest cas un dimoni, amb crucifixos, aigua bene\xc3\xafda, rel\xc3\xadquies, entre d'altres."